
	Møtebok:
	Lena Kjøbli Grønflaten


Presentasjon av HMS situasjonen ved IHA ved Jessica Kathle
Før møtet fikk AMU en orientering om arbeidsmiljøet ved IHA og erfaringer med åpent kontorlandskap.
10/2007 Godkjenning av innkalling og saksliste
Vedtak: Innkalling og saksliste godkjent.
11/2007 Godkjenning av møtebok fra AMU-møte 6.2.2007
Vedtak: Referat fra 6.2.2007 godkjent
12/2007 Referatsaker/orienteringer

-
Kurs i vanskelige personalsaker v/ Anita Wattum. Knut Ulleberg vil har et todagers seminar med fokus på vanskelige personalsaker den 21. og 22. juni.
-
Utbrenthetsseminar v/ Anita Wattum. 16. mai arrangeres åpent miniseminar i samarbeid med forskerforbundet om utbrenthet.
-
Introduksjonsdag for nytilsatte v/ Anita Wattum. Den 23. mai arrangeres det introduksjonsdag for nytilsatte.
-
Røykeavvenningskurs v/ Anita Wattum. Ansatte har fått tilbud om røykeavenningskurs. En person valgte å følge opplegget på kurset.
-
Nye regler for oppfølging av sykemeldte v/ Anita Wattum. Det ble informert om nye regler for oppfølging av sykemeldte.
-
HMS dag v/ Jon Grønli Olafsen. UMB har nå mottatt informasjon vedrørende HMS-dagen som blir arrangert på høyskolen i Oslo. Lena Grønflaten og Jon Olafsen jobber videre med et forslag til ett lignende opplegg ved UMB.
-
Arbeidsmiljøkartlegging ved IMT v/ Vidar Thue Hansen. Det ble redegjort for gjennomføring og resultat av arbeidsmiljøkartlegging ved IMT.
-
HMS prosjektet og miljøledelsesevaluering v/ Lena Grønflaten. Det ble gitt en kort oppsummering av fremgangen med evaluering av miljøledelsessystemet.
-
BHT timer og kontrakt v/ Lena Grønflaten. Det ble gitt informasjon om antall brukte timer og videre arbeid med ny avtale for bedriftshelsetjeneste fra 2008.
-
Sommertrening v/ Lena Grønflaten. UMB-BIL viderefører trening for ansatte i mai frem til september.
-
Opplæring av verneombud og medlemmer av arbeidsmiljøutvalget v/ Lena Grønflaten. Den 3., 4. og 10. mai arrangeres opplæring for verneombud og medlemmer av AMU. Den 10. mai vil temaet være kjemisk helsefare og sikkerhet på lab. På dette kurset vil lab. ansvarlige og lab. ansatte også delta. Det er til sammen 64 påmeldte.
-
Brannvern og sikkerhet v/ Nils Dugstad. Det ble gitt en generell orientering rundt rollefordeling og ansvar innen brannvern og sikkerhet.
Vedtak: Sakene tas til orientering med de innspill og kommentarer som kom frem på møtet.
13/2007 POAs arbeid med psykososialt arbeidsmiljø v/ Anita Wattum
Det ble gitt en orientering om hvordan personal- og organisasjonsavdelingen jobber med psykososialt arbeidsmiljø.
Vedtak: AMU tar informasjonen til orientering
14/2007 Databriller – justering av rutine v / Lena Grønflaten
Dagens rutine har ført til at noen ansatte har blitt fordelsbeskattet når de har fått tilpassede dataprogressive glass. Det foreslås derfor at de ansatte får innfatning inntil 750 kroner og de glassene som er tilpasset den ansattes behov.

Vedtak: AMU godkjenner den nye rutinen for databriller
15/2007 Valg av verneombud – egen rutine for UMB v / Lena Grønflaten
Det har blitt laget en ny rutine for valg av verneombud og hovedverneombud.

Vedtak: AMU godkjenner den nye rutinen for valg av verneombud og hovedverneombud.

16/2007 Sentral rutine for feltarbeid, feltkurs, tokt, befaring og ekskursjoner? v/ Lena Grønflaten
Det ble diskutert hvorvidt UMB trenger en egen rutine for feltarbeid, feltkurs, tokt, befaring og ekskursjoner. Det ble også nevnt at det kan være verdt å se på sikkerhet på reiser generelt.
Vedtak: AMU anbefaler en egen rutine for feltarbeid, feltkurs, tokt, befaring og ekskursjoner. Lena Grønflaten jobber videre med dette. Det bør oppnevnes en arbeidsgruppe i samarbeid med involverte institutter.

17/2007 Aktuelle US-saker, v/ Nils Dugstad
Det ble informert om aktuelle US-saker og saker som er aktuelle for AMU i de neste månedene.
Vedtak: AMU tar informasjonen til orientering.
18/2007 Rapporterte ulykker og nestenulykker, v/Lena Grønflaten
Rapporterte ulykker og nestenulykker ble gjennomgått for perioden februar til april.
Vedtak: AMU tar informasjonen til orientering.
19/2007 Eventuelt

En av fagforeningene tok opp en bekymringsmelding vedrørende en personalsak. Saken ble diskutert på møtet.
Vedtak: AMU tar informasjonen til orientering.
Medlemmer og varamedlemmer av AMU og hovedvernombud

